32006D0597
L 243/49
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 август 2006 година
за изготвяне на списък с регионите, за които се допуска преходно и специфично финансиране от структурните фондове по линия на цел „регионална конкурентоспособност и заетост“ за периода 2007-2013 г.
(нотифицирано под номер С(2006) 3480)
(2006/597/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1083/2006 на Съвета от 11 юли 2006 г. за определянето на общи разпоредби за Европейския регионален фонд, Европейския социален фонд и Кохезионния фонд и за отмяна на Регламент (EO) № 1260/1999 (1), и по-специално член 8, параграф 4 от него,
като има предвид, че:
(1)
Член 3, параграф 2, буква б) от Регламент (ЕО) № 1083/2006 определя, че целта „регионална конкурентоспособност и заетост“ е насочена към засилване на конкурентоспособността и привлекателността на регионите.
(2)
Член 8, параграф 2, първа алинея на Регламент (ЕО) № 1083/2006 разпорежда, че регионите от NUTS, ниво 2, които са изцяло покрити от цел 1 за 2006 г. по реда на член 3 от Регламент (ЕО) 1260/1999 на Съвета от 21 юни 1999 г. за определянето на общите разпоредби за структурните фондове (2), чийто брутен вътрешен продукт (БВП) на глава от населението, измерен и изчислен по реда на член 5, параграф 1 от Регламент (ЕО) № 1083/2006, е по-голям от 75 % от средния БВП на ЕС 15, отговарят на изискванията за преходно и специфично финансиране от структурните фондове по линия на цел „регионална конкурентоспособност и заетост“.
(3)
Член 8, параграф 2, втора алинея от Регламент (ЕО) № 1083/2006 разпорежда Кипър също да се ползва от преходно финансиране за периода 2007-2013 г., важащо за регионите, посочени в първа алинея от същия член.
(4)
Следователно се налага да се изготви списък на регионите, за които се допуска финансиране.
ПРИЕ НАСТОЯЩОТО РЕШЕНИЕ:
Член 1
Регионите, за които се допуска финансиране от структурните фондове за преходно и специфично подпомагане съгласно член 8, параграф 2 от Регламент (ЕО) № 1083/2006 по линия на цел „регионална конкурентоспособност и заетост“, са посочените в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 4 август 2006 година.